สอบถามค่ะ พอดีช่วงบ่ายๆจะมีความมันบริเวณเปลือกตา สามารถใช้อะไรเช็ดได้บ้างคะ ใช้ทิชชู่แล้วรู้สึกว่ามีเม็ดเล็กๆขึ้น มันคืออะไรคะไม่หายด้วย
สวัสดีค่ะ Icecy Iceอาการมันๆที่เปลือกตาในช่วงบ่ายของวันนั้น อาจจะเกิดจาก การที่ต่อมไขมันบนใบหน้าเริ่มผลิตน้ำมันออกมาในระหว่างวัน อาจพบได้ในผู้ที่มีผิวมัน สาเหตุอื่นๆเช่น การมีไขมันมากผิดปกติในเลือดซึ่งอาจมาด้วยก้อนสีเหลืองๆตามเปลือกตา เป็นภาวะทางพันธุกรรมอย่างหนึ่ง หรือเกิดจากการใช้เครื่องสำอางหรือผลิตภัณฑ์บำรุงผิวที่มีีน้ำมันเป็นส่วนประกอบมากจนเกินไป การมีเม็ดเล็กๆขึ้นดังกล่าวมานั้น อาจจะเป็นรูขุมขนที่อุดตัน หรือสิวที่อุดตันได้เช่นกันเบื้องต้นสามารถใช้กระดาษซับหน้ามันซับเบาๆระหว่างวันตรงตำแหน่งที่มัน ใช้สบู่อ่อนๆที่ไม่ระคายเคืองล้างหน้าเช้าเย็น ไม่ควรล้างหน้าเกินวันละ 2 ครั้งเช่นกัน เพราะปัญหาหน้ามันไม่ได้เกิดจากความสกปรก และการล้างหน้าบ่อยครั้งอาจทำให้ผิวหน้าแห้ง ซึ่งส่งผลให้กลไกร่างกายผลิตน้ำมันออกมาทดแทนมากยิ่งขึ้นจนอาการหน้ามันแย่ลงได้อีก ใช้เครื่องสำอางหรือผลิตภัณฑ์บำรุงผิวที่ไม่มีส่วนประกอบของน้ำมัน หรือเป็นผลิตภัณฑ์ที่ระบุว่าสำหรับผู้ที่มีผิวมัน ไม่อุดตันรูขุมขน เป็นต้น หากมีตุ่มเล็กๆเป็นมากขึ้น มีตุ่มหนองในเห็น ควรไปพบแพทย์เพื่อตรวจเพิ่มเติม